**Gørlev 4. september 2024**

**Att. Kalundborg Kommune og kommunalbestyrelsen**

**Høringssvar fra bestyrelsen i Hobitten – børnehave og dagpleje til Kalundborg Kommunes forslag til budget 2025**

**Resume**

* Vedr. råderumskatalogets nr. 17 siger vi nej tak til førskoletilbud
* Vedr. råderumskatalogets nr. 41 ønsker vi puljen til langtidssygefravær bibeholdt
* Vedr. sager oversendt til budgetbehandling anbefaler vi fortsættelse af KUMULT

**Råderumskatalogets nr. 17; Etablering af førskoletilbud**

Vi vil stærkt fraråde at man tilvælger en spareøvelse som forringer dagtilbuddet i Kalundborg Kommune.

VIVE har undersøgt skolestartsmodellen, og fundet tegn på at børn med denne model mistrives mere i 0. klasse end børn, der overgår til skolen i august. Al erfaring viser at det er den tidlige indsats, som gør den største forskel for børnene. I det arbejde er det afgørende at børnene ikke fjernes tidligere fra børnehaverne for at ende i et væsentligt dårligere normeret SFO tilbud, hvor der i dag reelt kun er tale om et pasningstilbud uden tid til pædagogisk arbejde, hvor de enkelte børn får styrker deres kognitive evner.

**Råderumskatalogets nr. 41; Forenklet HR-administration**

Vi ønsker ikke at puljen til langtidssygefravær fordeles til partnerskabsholderne, som det er udlagt i forslaget. Det vil belaste alle små enheder urimeligt hårdt i tilfælde af langtidssygefravær blandt personalet. Vi anbefaler at man fortsætter den solidariske løsning.

**Sager oversendt til budget forhandling; Kumult**

Vi vil bestemt anbefale at kulmult tilbuddet fortsætter i Kalundborg Kommune. Vores erfaring er at tilbuddet virkeligt har inspireret både personale og børnene. Det er vigtigt at give børn kulturelle oplevelser med skabende kunstnere, og ofte træder nogle helt andre børn end sædvanligt frem med en stor gejst.

Med venlig hilsen

Niels Erik Jørgensen

Bestyrelsesformand

Hobitten – børnehave og dagpleje